ছত্রধর মাহাত দেশদ্রোহী হলে মুখ্যমন্ত্রীও দেশদ্রোহী। ছত্রধর মাহাত শাস্তির প্রতিবাদে এই ভাষাতেই মুখ্যমন্ত্রীর বিরুদ্ধে তোপ দাগলেন প্রেসিডেন্সি জেলে বন্দি মাওবাদীরা। আজ থেকে অর্ণব দাম ও পতিতপাবন হালদারের নেতৃত্বে অনশন শুরু করেছেন প্রেসিডেন্সিতে বন্দি ১২জন মাওবাদী।
 ওয়েব ডেস্ক: ছত্রধর মাহাত দেশদ্রোহী হলে মুখ্যমন্ত্রীও দেশদ্রোহী। ছত্রধর মাহাত শাস্তির প্রতিবাদে এই ভাষাতেই মুখ্যমন্ত্রীর বিরুদ্ধে তোপ দাগলেন প্রেসিডেন্সি জেলে বন্দি মাওবাদীরা। আজ থেকে অর্ণব দাম ও পতিতপাবন হালদারের নেতৃত্বে অনশন শুরু করেছেন প্রেসিডেন্সিতে বন্দি ১২জন মাওবাদী। মুখ্যমন্ত্রীকে পাঠানো স্মারকলিপিতে তাঁদের অভিযোগ, ক্ষমতায় আসতে মমতা বন্দ্যোপাধ্যায় যাঁদের সাহায্য নিয়েছিলেন এখন তাঁদের সঙ্গেই বিশ্বাসঘাতকতা করছেন। সেসময় ছত্রধর মাহাতর সঙ্গে বৈঠক করলেও এখন তাঁকেই জেলে ভরা হচ্ছে। আসল দোষীদের আড়াল করে মুখ্যমন্ত্রী যে বিশ্বাসঘাতকতা করছেন তার জন্য মমতা বন্দ্যোপাধ্যায়কে চরম ফল ভুগতে হবে বলে হঁশিয়ারি জেলবন্দি মাও নেতাদের।